钦定古今图书集成/明伦汇编/官常典/第090卷 > 虔王谅
## 钦定古今图书集成/明伦汇编/官常典/第090卷 > 虔王谅

按《唐书》本传：“虔王谅以王拜开府仪同三司。贞元二
年，领蔡州节度大使，以吴少诚为留后。十年，徙节朔
方灵盐，以李栾为留后。明年，领横海，又徙徐州，以程怀信、张愔为留后。”不出阁。

按《旧唐书》本传：“虔王谅，德宗第四子也，大历十四年
封。贞元十一年九月，横海大将程怀信逐其帅怀直。
十月，以谅领横海节度大使、沧景观察等使，以都知
兵马使程怀信为留后，王不出阁。十六年，徐帅张建
封卒，徐军乱，又以谅领徐州节度大使、徐泗濠观察
处置等使，以建封子愔为留后。”